**Aryan Tari** (persisk: آرین طاری‎; født **Aryan Tari**, 4. juni 1999 i Norge) er en norsk sjakkspiller. Tari ble internasjonal mester i sjakk (IM) 14 år gammel i 2013, og norgesmester i sjakk i 2015. Han ble stormester i 2016, og var da den fjerde yngste stormesteren i verden.. 25. november 2017 ble han, som første nordmann, juniorverdensmester i sjakk.

Tidlige mesterskap
------------------

Tari ble norgesmester under 11 år, bare sju år gammel. Senere ble han nordisk mester to ganger og fikk bronse i EM.

Internasjonal mester i sjakk 2013
---------------------------------

Aryan Tari har gjort sterke resultater i mange internasjonale turneringer. I tre av dem var prestasjonene så gode at de ga han de nødvendige tre inntegningene i tittelen internasjonal mester i sjakk: I det åpne norgesmesterskapet i sjakk på Fagernes i mars 2013 gjorde han et stormester-resultat med seks poeng på ni runder, i Sveins minneturnering i Oslo i juni ble det IM-napp med seks av ni, og i eliteklassen i NM i sjakk i Stavanger i juni-juli holdt fem av ni til det siste og avgjørende IM-nappet. Disse gode resultatene var også nok til å få FIDE-rating pr 1. august 2013 på 2401, så da var også kravet om egen rating over 2400 oppfylt. Han ble deretter utnevnt til internasjonal mester i sjakk (IM) av FIDE på kongressen i Tallinn i oktober 2013.

Norgesmester i sjakk 2015
-------------------------

I Norgesmesterskapet i sjakk i Oslo i juli 2015 tok Aryan Tari syv poeng på ni runder, og ble med det resultatet norgesmester.

Stormester i sjakk 2016
-----------------------

Aryan Tari ble stormester i sjakk i 2016, 16 år gammel. Det første stormesternappet fikk han 13 år gammel under en åpen turnering på Fagernes, det andre da han deltok i EM for lag høsten 2015 og det siste i samme turnering etter remis mot Tysklands stormester Daniel Fridman.

Juniorverdensmester i sjakk 2017
--------------------------------

I VM i sjakk for juniorer i november 2017 oppnådde Aryan Tari 8,5 poeng på 11 runder, og ble med det resultatet juniorverdensmester. Han er eneste nordmann som har vunnet denne tittelen.

Referanser
----------

1. ↑   snl.no[Hentet fra Wikidata]
2. ↑  Svensen, Tarjei. «Sjakk-sjokk i Reykjavik: Aryan Tari (16) blir Norges tolvte stormester». mattogpatt.no. Besøkt 2. oktober 2016.
3. ↑  Tittelgodkjenningar på FIDE-kongressen 30. september - 10. oktober 2013
4. ↑  Resultat Eliteklassa NM i sjakk 2015
5. ↑  «Aryan Tari (18) verdensmester i sjakk etter drama!». *VG* **(norsk)**. Besøkt 25. november 2017.

Eksterne lenker
---------------

* (en) Aryan Tari – FIDE Rediger på Wikidata

* (en) Aryan Tari – chessgames.com Rediger på Wikidata

* (en) Aryan Tari – OlimpBase Rediger på Wikidata

* (en) Aryan Tari – Chess.com Rediger på Wikidata

* (en) Aryan Tari – 365Chess.com Rediger på Wikidata
* Aryan Tari sine parti hos NorBase
* Norsk liverating, statistikk og partier på Sjakkrating.no

|  |  |
| --- | --- |
| Oppslagsverk/autoritetsdata | Store norske leksikon **·** Prabook **·** VIAF
 |

| * v
* d
* r
Norske stormestere i sjakk |
| --- |
| Det er 17 nordmenn som har fått tittelen Stormester av FIDE. |
| 
* Agdestein
* Carlsen
* Christiansen
* Djurhuus
* Gausel
* Hammer
* Hauge
* Ringdal Hansen
* Johannessen
* Lie
* Arvola Notkevich
* Salomon
* Tari
* Tisdall
* Urkedal
* Øgaard
* Østenstad

 |  |